Fil-Qorti tal-Maġistrati (Malta) Bħala Qorti ta` Ġudikatura Kriminali Maġistrat Dottor Aaron M. Cacciatore M.A. Law, LL.D. (melit) Wara li rat l-imputatazzjonijiet miġjuba kontra Kirsten Chetcuti ta' 27 sena detentur tal-karta tal-identita' numru 33631M fejn ġie akkużat talli matul ix-xahar t'Ottubru 2010 u fix-xhur ta' qabel ġewwa dawn il- Gżejjer xjentement laqa' għandu jew xtara ħwejjeġ misruqa, meħuda b'qerq jew akkwistati b'reat, sew jekk dan isir f'Malta jew barra minn Malta jew xjentement, b'kull mod li jkun indaħal biex ibiegħhom jew imexxihom. Rat li matul is-seduta tat-22 ta' Ġunju 2015 l-Uffiċjal Prosekutur ikkonferma l-imputazzjonijiet bil-ġurament tiegħu. Rat li matul l-istess eżami tal-imputat ai termini tal-Artikolu 392(1) tal- Kodiċi Kriminali, l-imputat, debitament assistit mill-konsulent legali tiegħu dottor Noel Gatt Rossi tenna li huwa ħati tal-imputazzjonijiet miġjuba kontra tiegħu. Il-Qorti wissiet lill-imputat bl-aktar mod solenni rigward il-konsegwenzi tal-ammissjoni tiegħu fis-sens li jekk itenni l-ammissjoni tiegħu huwa kien ser jiġi misjub ħati u l-Qorti tgħaddi biex timponi l-piena spettanti skont il-Liġi li tista tkun waħda ta' priġunerija jew xi piena oħra stabbilita bil-Liġi. Wara li tagħtu ftit taż-żmien sabiex jiddeċiedi jekk hux sejjer jerġa lura mill-ammissjoni reġistrata minnu, fil-presenza tal- konsulent legali tiegħu u wara li kkonferixxa magħhom, l-imputat wieġeb li huwa inkondizzjonatament ħati tal-imputazzjonijiet miġjuba kontra tiegħu; Il-Qorti fid-dawl ta' tali stqarrija ta' ħtija inkondizzjonata imtennija m'għandhiex alternattiva għajr ħlief li ssib lill-imputat ħati. Fuq talba tal-Avukat difensur, semgħet ix-xiehda ta' Jean Hayes', rappreżentant tal-Caritas Malta dwar l-istat u kundizzjoni tal-imputat nonche l-progress li l-imputat irreġistra fil-taqbida tiegħu kontra l-vizzju tal-abbuż tad-droga u dan għall-fini tal-ikkalibrar tal-piena eroganda. Semgħet lill-Uffiċjal Prosekutur jiddikjara illi – 1. dan il-każ tnissel minn serqa li seħħet fl-2010 u li fiha l-imputat kien involut bħala dak li għandu instabet parti mir-res furtiva; Ir-res furtiva li nstabet għand l-imputat ġiet irritornata lura għand is-sidien tagħha; Il-valur tal-istess res furtiva ma kienx jaqbeż l-ammont ta' €2329.37; Matul l-investigazzjoni l-imputat ikkopera bi sħiħ mal-Pulizija. Minn naħa tagħha d-Difiża aderiet mas-sottomissjonijiet Prosekuzzjoni filwaqt li saħqet li l-imputat ammetta fl-aktar stadju bikri tal-proċeduri kif ukoll li l-imputat kien qiegħed miexi fit-triq it-tajba u li għalhekk ma kienx opportun li l-imputat jiġi mogħti piena karċerarja Rat id-digriet tagħha li permezz tiegħu ordnat lid-Direttur tas-Servizzi tal-Probation u Parole sabiex iħejji rapport verbali ai termini tal-Artikoli 11 u 18 tal-Kapitolu 446 tal-Liġijiet ta' Malta. Rat li matul is-seduta tat-2 t'Ottubru 2015 il-Probation Officer Maria Suda ippreżentat ir-rapport tagħha minn fejn jirriżulta li Chetcuti għamel progress sostanzjali fil-ġlieda tiegħu kontra l-vizzju tal-abbuż Hija ikkonkludiet li l-imputat kien kandidat idoneju sabiex iwettaq ordni ta' servizz fil-komunita' b'dan li l-istess imputat jibqa' soġġett għal element ta' superviżjoni. GĦALDAQSTANT Il-Qorti wara li rat l-Artikolu 334(a) tal-Kodici Kriminali qegħda ssib lil fuq l-ammissjoni tiegħu stess, ħati imputazzjonijiet miġjuba kontrih. Peress li l-Qorti hija tal-fehma li jissussistu ċ-ċirkostanzi meħtieġa u msemmija fl-Artikolu 7(1) tal- Kapitolu 446 tal-Liġijiet ta' Malta, kif ukoll ikun fl-aqwa interess tas- soċjeta u tal-imputat li flimkien mad-dispost tal-Artikolu 7(1) tal- Kapitolu 446 tal-Liġijiet ta' Malta, il-ħati jitqiegħed ukoll taħt ordni imsemmi fl-Artikolu 11 tal-istess Kapitolu, wara li rat, u a tenur tal- Artikoli 2, 7, 11 u 18 tal-Kapitolu 446 tal-Liġijiet ta' Malta, qegħda tpoġġi lill-ħati taħt ordni ta' probation u servizz, fis-sens illi:- (a) tpoggi lill-ħati taħt Ordni ta' Probation għal perjodu ta' sentejn millum b'dan li għal dan l-iskop qegħda tordna li l-ħati jitqiegħed taħt is-sorveljanza t'Uffiċjal tal-Probation indikat lilu mid-Direttur tas-Servizzi tal-Probation u Parole, liema ordnijiet huma soġġetti għall-kundizzjonijiet elenkati fid-digriet mogħti llum stess u anness ma din is-sentenza u li jifforma parti integrali minnha; u (b) tqiegħed ukoll lill-ħati taħt ordni ta' servizz fil-komunita bil- kundizzjoni li jagħmel xogħol bla ħlas għal ħamsin siegħa f'dak il- post u b'dawk l-arranġamenti li jsiru mid-Direttur tas-Servizzi tal- Probation u Parole u bil-kondizzjonijiet kollha l-oħra imsemmija fid-digriet hawn anness. A tenur tal-Artikoli 7(7) u 11(4) tal-Kapitolu 446 tal-Liġijiet ta' Malta, il- Qorti fissret lill-ħati bi kliem ċar u li jinftiehem, l-effetti tal-ordni ta' probation kif ukoll tal-kondizzjonijiet kollha elenkati fid-digrieti annessi ma' din is-sentenza u li f'każ li jonqos milli jikkonforma ruħu ma' dawk l-ordnijiet u dawk il-kondizzjonijiet u/jew f'każ li jagħmel reat ieħor tul it-terminu tal-ordni ta' probation, jista' jingħata sentenza għar-reati li tagħhom instab ħati b'din is-sentenza, nonche l-konsegwenzi li jistgħu jiġu sofferti f'każ ta' nuqqas t'adeżjoni mat-termini tal-ordni hawn fuq Il-ħati jiddikjara li jaqbel ma tali ordni. Ai termini tal-Artikolu 7(8) tal-Kapitolu 446 tal-Liġijiet ta' Malta, il-Qorti tordna li kopja ta' din is-sentenza u tal-ordni ta' probation bid-digrieti ta' llum stess għandhom jiġu trasmessi minnufiħ lid-Direttur tas- Servizzi ta' Probation u Parole sabiex jassenja Uffiċjal tal-Probation biex ikun responsabbli għas-sorveljanza tal-ħati. L-Uffiċjal tal-Probation assenjat għandu jirrapporta bil-miktub lill-Qorti kompetenti bil-progress tal-ħati kull sitt (6) xhur. Finalment il-Qorti tordna li ai termini tal-Artikolu 392A(2) tal-Kapitolu 9 tal-Liġijiet ta' Malta l-atti kollha ta' dawn il-proċeduri u kopja ta' din is- sentenza jintbagħtu lill-Avukat Ġenerali fiż-żmien mogħti mil-Liġi. Mogħtija illum il-hames jum mix-xahar ta' Novembru, 2015 fil-Bini tal- Qrati tal-Ġustizzja, L-Imdina.